Zucca «forhåndsuttatt» til NHLs All Star-kamp
Mats Zuccarello og hans New York Rangers spiller bortekamp mot Florida Panthers natt til søndag. VG-kommentar: Norges største idrettsutøver nå Andreas Martinsen (25) og hans Colorado Avalanche spiller også borte natt til søndag, mot Alexander Ovetsjkins Washington Capitals. NHL-debutantens første målgivende pasning - LES MEREtter ni seiere på rad, tapte Zucca & co 1-2 for Tampa Bay Lightning i Florida torsdag kveld amerikansk tid. Dermed klarte New York Rangers ikke å tangere klubbrekorden som er 10 seiere på rad. Rangers er imidlertid fortsatt et topplag i NHL. Etter 19 kamper ligger de på 3. plass totalt med 30 poeng (2 poeng for seier), to poeng bak Dallas Stars (20 kamper) og Montreal Canadiens (21 kamper) med én og to færre kamper spilt. Mats Zuccarello er Rangers desidert beste målscorer og målpoengjeger med ni mål og ni målgivende pasninger. Det er én av grunnene til at fire av NHL.com sine skribenter har «forhåndsuttatt» nordmannen til den tradisjonelle Stjernespiller-kampen om to måneder. Lagene blir offisielt ikke klare før i midten av januar.Espen Knutsen (43) er foreløpig eneste norske ishockeyspiller plukket ut til å spille NHLs årlige All Star-kamp. Shampo spilte for NHLs «Verdenslaget» i Stjernespillerkampen 2002. Knutsen spilte da for klubblaget Columbus Blue Jackets (2000-2004). Mats Zuccarello en av seks løperspillere som Mike Morreale fra NHL.com allerede nå mener er selskreven for «The All Star Game» i Nashville - fra den såkalte Metropolitan-avdelingen (en av fire i NHL, som består av 30 klubber totalt): Alexander Ovetsjkin (Washington Capitals), Sidney Crosby (Pittsburgh Penguins), Claude Giroux (Philadelphia Flyers), John Tavares (New York Islanders), Brandon Saad (Columbus Blue Jackets), Mats Zuccarello (New York Rangers). – Zuccarello er på 2. plass i avdelingen (Metropolitan med åtte lag) når det gjelder målpoeng i ordinær spilletid (60 min) og avgjørende målgivende pasning, skriver NHL.com som bakgrunn for hvorfor Zuccarello er én av seks «forhåndsuttatte» høyrevinger. VG-kommentar: Hatten av for ZuccaTil sammen er 24 løperspillere plukket ut som fortjente til en All Star Game-plass av NHL-ekspertene. I tillegg kommer 12 backer og åtte keepere. Mats Zuccarello får selskap av Ryan McDonagh, lagkaptein og back, og Henrik Lundqvist, keeper, fra New York Rangers i de celebre - ikke offisielle - lagene som NHL-ekspertene mener består av de beste spillerne i verdens beste ishockeyliga nå. All Star-kampen får et nytt format i Nashville 31. januar. Atlantic-avdelingens lag møter Metropolitan-avdelingens lag i den ene semifinalen, Central mot Pacific i den andre. Det skal spilles tre mot tre. Laget som vinner får en million dollar, drøyt åtte millioner etter dagens kurs. I tillegg til de selvskrevne med Zuccarello, vil fansen stemme inn en spiller fra hver avdeling til Stjernekampen - mens ligaen selv tar ut «resten»: 40 spillere.
Mats Zuccarello (28) blir omtalt som en av NHLs beste spillere. Nå har ligaens egne eksperter allerede tatt ham ut til den prestisjefylte All Star-kampen 31. januar.